Tiina Intelmann

Tiina Intelmann (sündinud 1963) on Eesti diplomaat, Euroopa Liidu suursaadik Somaalias.

Elulugu 
Tiina Intelmann lõpetas 1987. aastal Leningradi ülikooli itaalia keele ja kirjanduse alal ning töötas seejärel õpetaja ja tõlkijana. 

Ta töötab välisministeeriumis alates 1991. aastast. Aastatel 1999–2002 oli ta Eesti alaline esindaja Viinis OSCE juures. Märtsist 2005 kuni 2011. aastani oli ta Eesti alaline esindaja ÜRO juures. Jaanuarist novembrini 2011 oli ta Eesti suursaadik Iisraelis ja juunist 2011 ühtlasi suursaadik Montenegros. 

12. detsembril 2011 valiti ta Rahvusvahelise Kriminaalkohtu assamblee presidendiks. Ta oli selles ametis 2014. aastani. 

Aastatel 2014–2017 oli ta Euroopa Liidu delegatsiooni juht Libeerias. 2017–2021 oli Intelmann Eesti suursaadik Suurbritannias.

2021. aasta septembrist on ta Euroopa Liidu suursaadik Somaalias.

Viited

Eesti suursaadikud
Eesti Vabariigi alalised esindajad ÜRO juures
Sündinud 1963